cyanic-selkie/wikianc huggingface dataset:
पूनम महाजन
सन्दर्भ
बाहरी कड़ियाँ <ul><li> भारत के राष्ट्रीय पोर्टल पर सांसदों के बारे में संक्षिप्त जानकारी</li></ul>
निकल
निकल एक रासायनिक तत्व है जो रासायनिक रूप से संक्रमण धातु समूह का सदस्य है। यह एक श्वेत-चाँदी रंग की धातु है जिसमें ज़रा-सी सुनहरी आभा भी दिखती है। यह सख़्त और तन्य होता है। हालाँकि निकल के बड़े टुकड़ों पर ओक्साइड की परत बन जाती है जिस से अंदर की धातु सुरक्षित रहती है, निकल वैसे ओक्सीजन से तेज़ी से रासायनिक अभिक्रिया (रियेक्शन) कर लेता है। इस कारणवश पृथ्वी की सतह पर निकल शुद्ध रूप में नहीं मिलता और अगर मिलता है तो इसका स्रोत अंतरिक्ष से गिरे लौह उल्का होते हैं। वैज्ञानिक यह मानते हैं कि पृथ्वी का क्रोड निकल-लौह के मिश्रित धातु का बना हुआ है।
प्रयोग
निकल हवा में उपस्थित ओक्सीजन के साथ अभिक्रिया करके अपने ऊपर एक पतली सुरक्षादायनी पतली परत बना लेता है जिस से अन्दर की धातु बची रहती है। इस वजह से इसका प्रयोग लोहे व अन्य धातुओं पर निकल की परत चढ़ाकर उन्हें ज़ंग लगने से बचाने के लिये किया जाता है। यह एक लौहचुम्बकत्व रखने वाला तत्व है और इस से बने चुम्बक उद्योग व अन्य प्रयोगों में इस्तेमाल होते हैं। इसके अलावा निकल को इस्पात में मिलाकर उसे 'स्टेनलेस' (ज़ंग-रोधक) बनाने के काम में भी लाया जाता है।
अटेना
अटेना फ़र्रूख़ाबाद जिले का एक गाँव।
स्टेल्थ तकनीक
इसका विकास कार्य अमेरिका में १९५८ में हुआ जहां यु2 टोही विमानों को शीत युद्ध के दौरान सोवियत संघ के रडारों पर न दिखने के प्रयास असफल रहे।
रक्त चाप
रक्त चाप (BP), रक्त वाहिकाओं की बाहरी झिल्ली पर रक्त संचार द्वारा डाले गए दबाव (बल प्रति इकाई क्षेत्र) है और यह प्रमुख जीवन संकेतों में से एक है। संचरित रक्त का दबाव, धमनियों और केशिकाओं के माध्यम से हृदय से दूर और नसों के माध्यम से हृदय की ओर जाते समय कम होता जाता है। जब अर्थ सीमित ना हो, तब सामान्यतः रक्त चाप शब्द से तात्पर्य बाहु धमनीय दाब है: अर्थात् बाईं या दाईं ऊपरी भुजा की मुख्य रक्त वाहिका, जो रक्त को हृदय से दूर ले जाती है। तथापि, रक्त चाप को कभी-कभी शरीर के अन्य भागों में भी मापा जा सकता है, जैसे टखनों पर. टखने की मुख्य धमनी से मापा गया रक्त चाप और बाहु रक्त चाप का अनुपात, टखना बाहु चाप सूचकांक (ABPI) दर्शाता है।
मापन
धमनीय चाप को सामान्यतः स्फिग्मोमनोमीटर द्वारा मापा जाता है, जो ऐतिहासिक रूप से संचरित दबाव को दर्शाने के लिए पारे के स्तंभ की ऊंचाई का उपयोग करता है (अवेध्य मापन देखें) .आज भी रक्त चाप का मान पारे के मिलीमीटरों (mmHg) में रिपोर्ट किया जाता है, हालांकि निर्द्रव और इलेक्ट्रॉनिक यंत्रों में पारा प्रयुक्त नहीं होता है।
प्रकुंचन और अनुशिथिलक धमनीय रक्त-चाप स्थिर नहीं होते हैं, किन्तु एक से दूसरे धड़कन के बीच और दिन भर (जैव-चक्रीय आवर्तन में) स्वाभाविक घट-बढ़ होता रहता है। ये तनाव, पोषक तत्त्व, दवाई, बीमारी, कसरत और एकदम खडे होने आदि से भी परिवर्तित होते हैं। कभी- कभी बहुत अधिक घट-बढ़ होता है। उच्च रक्त-चाप, धमनीय दबाव का असामान्य रूप से अधिक होने की ओर इंगित करता है, जबकि इसके विपरीत अल्प रक्त-चाप असामान्य रूप से कम होने का संकेत देता है।शरीर तापमान और नाड़ी-दर के साथ-साथ रक्त-चाप मापन, अति सामान्य शारीरिक मापदंड है।
धमनीय दबाव को वेध्य (त्वचा में चुभा कर और रक्त वाहिकाओं के अंदर माप कर) या अवेध्य तरीक़े से मापा जा सकता है। पहले तरीक़े को सामान्यतः अस्पताल परिवेश तक ही सीमित रखा जाता है।
इकाई
रक्त-चाप मापने की मानक इकाई mmHg (पारे का मिलीमीटर) है। उदाहरण के लिए, सामान्य दाब को 120 बटा 80 लिखा जाता है, जहां 120 प्रकुंचन पाठ्यांक और 80 अनुशिथिलक पाठ्यांक है।
अवेध्य मापन
अवेध्य परिश्रवण (लैटिन सुनना के लिए प्रयुक्त शब्द) और घट-बढ़ मापन, वेध्य मापन से सरल और त्वरित है, जिसे ठीक बैठाने के लिए कम निपुणता की ज़रूरत है, वास्तव में बिना किसी समस्या के और रोगी के लिए कम असुखद और दुखदाई है। तथापि, अवेध्य मापन के परिणाम कम सटीक हो सकते हैं और इसके सांख्यिकी परिणामों में क्रमबद्ध अंतर हो सकता है। साधारणतया नेमी परीक्षणों एवं निगरानी के लिए अवेध्य मापन पद्धति का उपयोग किया जाता है।
स्पर्श-परीक्षण पद्धतियां
न्यूनतम प्रकुंचन मान का कच्चा आकलन बिना किसी उपस्कर के ही स्पर्श-परीक्षण पद्धति द्वारा किया जा सकता है, अधिकांशतः आपात्कालीन स्थितियों में इसका उपयोग किया जाता है। बहिःप्रकोष्ठिक नब्ज़ का स्पर्श परीक्षण न्यूनतम 80 mmHg रक्त चाप को, ऊरू नब्ज़ कम से कम 70 mmHg और ग्रीवा नब्ज़ न्यूनतम 60 mmHg की ओर इंगित करते हैं। तथापि, एक अध्ययन ने यह संकेत दिया कि यह पद्धति सटीक नहीं है और अक्सर रोगी के प्रकुंचन रक्त-चाप को ज़्यादा आंकता है। प्रकुंचन रक्त-चाप का और सटीक मूल्य स्फिग्मोमनोमीटर और बहिःकोष्ठिक नब्ज़ के लौटने पर, स्पर्श-परीक्षण से प्राप्त किया जा सकता है। {3}अनुशिथिलक रक्त-चाप का आकलन इस पद्धति से नहीं किया जा सकता.
परिश्रवण पद्धतियां
परिश्रवण पद्धति, स्टेथोस्कोप और स्फिग्मोमनोमीटर का उपयोग करती है। इसमें हवा भरने योग्य (रीवा-रॉक्की) कलाई-बंद जिसे बांह के ऊपरी भाग को घेर कर, लगभग ह्रदय की समान खड़ी ऊंचाई पर बांधा जाता है, जो पारे या निर्द्रव दाबांतर मापी से जुडा होता है। पारा दाबांतर मापी, पारे के स्तंभ की ऊंचाई को माप कर परिशुद्ध परिणाम देता है, जिससे अंशांकन की ज़रूरत नहीं होती और परिणामस्वरूप अंशांकन की त्रुटियों एवं खामियों से बचा जा सकता है, जो अन्य पद्धतियों को प्रभावित करती है। पारा दाबांतर मापी के उपयोग की आवश्यकता अक्सर नैदानिक परीक्षणों और अधिक जोखिम वाले रोगियों, जैसे गर्भवती महिलाओं के उच्च रक्त- चाप के नैदानिक मापन के लिए होती है।
दोलायमान पद्धतियां
परिश्रवण तकनीक की तुलना में दोलायमान मापन में कम कौशल की आवश्यकता होती है और यह अप्रशिक्षित कर्मचारियों के लिए और स्वचालित रोगी घरों की निगरानी के लिए अनुकूल हो सकता है।
कलाई-बंद में पहले प्रकुंचन धमनीय दाब से अधिक दाब उत्पन्न करने के लिए हवा भरी जाती है और बाद में 30 सेकंड की अवधि में अनुशिथिलन दाब से कम हो जाता है। जब रक्त प्रवाह शून्य हो (कलाई-बंद दाब प्रकुंचन दाब से अधिक) या अबाध हो (कलाई-बंद दाब अनुशिथिलन दाब से कम), तब कलाई-बंद दाब निश्चित रूप से स्थिर बना रहता है। यह ज़रूरी है कि कलाई-बंद का आकार सही हो: छोटे आकार वाले कलाई-बंद से अधिक रक्त-चाप प्रतिफलित होने की संभावना है, जबकि बड़े आकार वाले कलाई-बंद से बहुत कम रक्त-चाप प्रतिफलित हो सकता है। जब रक्त-प्रवाह विद्यमान हो, पर वह सीमित हो, तब कलाई-बंद दाब, जिसकी जांच दाब संवेदक द्वारा होती है, बाहु धमनी के संकुचन और प्रसार चक्र के साथ आवधिक तौर पर परिवर्तित होता है, अर्थात्, डोलता है। प्रकुंचन और अनुशिथिलन दाबों के मानों का परिकलन किया जाता है, कलन-विधि के उपयोग द्वारा आंकडों से सीधे न मापते हुए; परिकलित परिणामों को दर्शाया जाता है।
दोलायमान जांच, हृदय और रक्त-संचार संबंधी समस्या वाले रोगियों के, जिनमें शामिल हैं धमनीय स्क्लेरॉसिस, अर्रीथमिया, प्रीरक्लैंपसिया, पल्सस आल्टरनन्स और पल्सस पैराडॉक्सस, ग़लत पाठ्यांकन दे सकती है।
व्यावहारिक तौर पर विविध पद्धतियां एकसमान परिणाम नहीं देती हैं; दोलायमान परिणामों के समायोजन के लिए कलन-विधि और प्रायोगिक तौर पर प्राप्त गुणांकों का इस्तेमाल किया जाता है, ताकि जहां तक संभव हो परिश्रवण परिणामों से मेल खाने वाले पाठ्यांकन दे सकें. कुछ उपकरण प्रकुंचन, माध्यम और अनुशिथिलन बिन्दुओं के निर्धारण के लिए तात्कालिक धमनीय दाब तरंगरूप के कंप्यूटर-सहायक प्राप्त विश्लेषण का उपयोग करते हैं। चूंकि कई दोलायमान यंत्रों को विधिमान्य नहीं किया गया है और उनमें अधिकांशतः नैदानिक एवं गहन देख-रेख वाली स्थितियों के अनुकूल नहीं है, सावधानी बरतना आवश्यक है।
वेध्य मापन
धमनीय रक्त चाप (BP) का सटीक मापन धमनीय रेखा के वेधन द्वारा किया जाता है। अंतर्वाहिका नलिका से वेध्य धमनीय दाब के मापन में नलिका सुई को धमनी (सामान्यतः बहिःप्रकोष्ठिक, ऊरु,पृष्ठीय पाद या बाहु) में चुभो कर सीधे धमनीय दाब को मापा जाता है। यह कार्य-विधि कोई भी लाइसेंसशुदा डॉक्टर या श्वसन-विशेषज्ञ संपन्न कर सकता है।
नलिका को रोगाणुहीन, द्रव्य-पूरित प्रणाली से जोड़ना चाहिए, जो इलेक्ट्रॉनिक दाब संवेदक से जुड़ा हो. इस प्रणाली से यह लाभ है कि दाब पर निरंतर धड़कन-दर-धड़कन निगरानी रखी जा सकती है और एक तरंग-रूप (समय के प्रति दाब का रेखा-चित्र) को दर्शाया जा सकता है। इस वेधन तकनीक को मानव एवं पशु गहन देख-रेख चिकित्सा, निश्चेतन-विज्ञान और अनुसंधानपरक उद्देश्यों के लिए इस्तेमाल किया जाता है।
वेध्य वाहिका दाब मॉनिटर ऐसी दाब निगरानी प्रणाली है, जिन्हें दाब संबंधी सूचना प्रापण, प्रदर्शन एवं प्रक्रमण के लिए बनाया गया है। सदमा, संकटपूर्ण देख-रेख और ऑपरेशन कक्ष अनुप्रयोगों के लिए अनेक प्रकार के वेध्य वाहिका दाब मॉनिटर उपलब्ध हैं। इनमें एकल दाब, दोहरा दाब और बहु-प्राचल (अर्थात् दाब/तापमान) सम्मिलित हैं। इन मॉनिटरों का उपयोग धमनी, केंद्रीय शिरामय, फुफ्फुसीय धमनी, बांया निलय, दायां निलय, ऊरु धमनी, नाभिरज्जु शिरामय और अन्तःकपालीय दाबों के मापन एवं अनुवर्तन के लिए किया जा सकता है।
वाहिका दाब प्राचलों को माइक्रोकंप्यूटर प्रणाली के मॉनिटरों पर प्राप्त किया जाता है। सामान्यतः नब्ज़ी तरंगरूपों (अर्थात धमनीय और फुफ्फुसी धमनीय) के लिए प्रकुंचन, अनुशिथिलन और मध्यम दाबों को एक-साथ दर्शाया जाता है। कुछ मॉनिटर CPP (मस्तिष्कीय आप्लावन दाब) का भी परिकलन और प्रदर्शन करते हैं। सामान्यतः, मॉनिटर के सामने शून्य कुंजी, दाब के शून्यीकरण को अत्यंत तेज और सरल बना देती है। रोगी के अवलोकन के लिए उत्तरदायी चिकित्सा व्यवसायी के सहायतार्थ अलार्म सीमाएं निर्धारित की जानी होगी.प्रदर्शित तापमान प्राचलों पर उच्च और न्यून अलार्म रखे जाएं.
घर पर निगरानी
कुछ रोगियों के लिए, डॉक्टर के कार्यालय में लिए गए रक्त-चाप मापन, उनकी विशिष्ट रक्त-चाप को सही तौर पर वर्णित नहीं कर पाते हैं। लगभग 25% रोगियों के मामले में, कार्यालय में लिया गया रक्त चाप पाठ्यांकन, उनके विशिष्ट रक्त चाप से अधिक रहता है। इस तरह की त्रुटि को सफ़ेद कोट उच्च रक्त-चाप कहा जाता है और यह स्वास्थ्य देख-रेख व्यवसायी के परीक्षण से उत्पन्न व्यग्रता की वजह से होता है। इन रोगियों में उच्च रक्त चाप के ग़लत पहचान के परिणामस्वरूप अनावश्यक और हानिकारक औषधियां दी जा सकती है। इसके महत्त्व के संबंध में विवाद जारी है। कुछ प्रतिक्रियात्मक रोगी, दैनंदिन जीवन में अन्य उत्तेजकों के प्रति भी प्रतिक्रिया करते हैं और उन्हें उपचार की आवश्यकता होती है। सफ़ेद कोट प्रभाव एक संकेत हो सकता है, जिसके संबंध में और अन्वेषण की आवश्यकता है। दूसरी ओर, कुछ मामलों में डॉक्टर के कार्यालय में रोगियों के प्रातिनिधिक रक्त-चाप से कम पाठ्यांकन होता है, जिससे इन रोगियों को उच्च रक्त-चाप के लिए आवश्यक उपचार प्राप्त नहीं होता.
इन समस्याओं को पहचानने और उनके उपशमन के लिए चलनक्षम रक्त-चाप यंत्र का उपयोग किया गया है, जो दिन और रात भर, हर आधे घंटे में पाठ्यांकन लेते हैं। नींद की अवधि को छोड़ कर, बाक़ी समय में इन उद्देश्यों के लिए चलनक्षम रक्त-चाप निगरानी यंत्रों के बजाय, घर पर निगरानी का उपयोग किया जा सकता है। उच्च रक्त-चाप प्रबंधन और जीवन-शैली में परिवर्तनों के प्रभावों की निगरानी और रक्त-चाप संबंधी औषधि में सुधार के लिए घर पर निगरानी का प्रयोग किया जा सकता है। चलनक्षम रक्त चाप मापनों के मुकाबले घर पर निगरानी को अधिक प्रभावी और कम लागत वाला विकल्प पाया गया.
सफ़ेद कोट प्रभाव के अतिरिक्त, अधिकांश लोगों में नैदानिक स्थिति से बाहर धमनीय दाब का पाठ्यांकन सामान्यतः थोडा-सा कम होता है। प्रभावित रोगियों में उच्च रक्त-चाप के जोखिमों और धमनीय दाब को कम करने से होने वाले लाभों के अध्ययन, नैदानिक परिवेश में पाठ्यांकनों पर आधारित थे।
जब रक्त-चाप मापा जाता है, तब सटीक पाठ्यांकन के लिए अपेक्षित है कि व्यक्ति पाठ्यांकन प्राप्त करने से 30 मिनट पहले तक कॉफ़ी ना पिएं, धूम्रपान या श्रमसाध्य कसरत ना करें. भरे हुए मूत्राशय का रक्त-चाप के पाठ्यांकन पर थोड़ा-बहुत असर हो सकता है, अतः पेशाब करने की तलब हो, तो पाठ्यांकन से पहले कर लेना चाहिए.पाठ्यांकन के पांच मिनट पहले, पैर के तलवे भूमि पर समतल होते हुए और हाथों को सीधा रखते हुए, कुर्सी पर सीधे बैठें.रक्त-चाप की कलाई-बंद हमेशा नंगी त्वचा पर हो, चूंकि कमीज़ की बांह पर लिए गए पाठ्यांकन कम सटीक हो सकते हैं। पाठ्यांकन के दौरान, प्रयुक्त बांह ढीली और हृदय की ऊंचाई पर हो, उदाहरण के लिए बांह को मेज पर टिका कर रखें.
धमनीय रक्त-चाप दिन भर परिवर्तित होते रहने की वजह से, लंबे अंतरालों में परिवर्तनों पर निगरानी रखने वाले मापन, हर रोज़ एक ही समय पर लिए जाएं ताकि पाठ्यांकनों की तुलना की जा सके. अनुकूल समय है:
स्वचालित स्वयं-पूर्ण रक्त-चाप मॉनिटर उचित दामों में उपलब्ध हैं, जिनमें कुछ दोलायमान पद्धतियों के अतिरिक्त कोरोत्कॉफ़ मापन में भी सक्षम हैं, जिससे अनियमित धड़कन वाले रोगियों को घर पर ही सटीक रक्त-चाप मापने की सुविधा उपलब्ध होती है।
वर्गीकरण
रक्त-चाप का निम्नलिखित वर्गीकरण 18 वर्ष और उससे अधिक आयु वाले वयस्कों के लिए लागू होता है। यह 2 या अधिक कार्यालयीन दौरों के समय आसीन स्थिति में उचित ढंग से लिए गए औसत रक्त-चाप पर आधारित है।
सामान्य मान
हालांकि किसी भी जन-समूह के लिए धमनीय दाब के औसत मानों को परिकलित किया जा सकता है, तथापि व्यक्ति दर व्यक्ति इसमें बहुत अंतर होता है; धमनीय दाब व्यक्तियों में पल-पल भी बदलता रहता है। इसके अतिरिक्त, किसी विशेष जन-समुदाय के सामान्य स्वास्थ्य का उसके औसत से भी संदेहास्पद संबंध हो सकता है, अतः ऐसे औसत मानों का औचित्य भी संदिग्ध है। तथापि, 100 रोगियों के अध्ययन में, जिनके रक्त-चाप का कोई इतिहास नहीं था, औसत रक्त-चाप 112/64 mmHg पाया गया. जो कि सामान्य अनुक्रम में है।
वयस्कों की तुलना में बच्चों में सामान्य अनुक्रम कम होता है। अधेड़ उम्र वालों में रक्त-चाप, वयस्कों के सामान्य मानों से अधिक होता है, विशेषतः यह धमनियों में लचीलेपन की कमी के कारण है। आयु और लिंग जैसे तथ्य रक्त-चाप मानों को प्रभावित करते हैं। कसरत, भावुक प्रतिक्रियाएं, नींद, पाचन और दिन के समय से भी रक्त-चाप बदलता है।
बाएं और दाएं हाथ के रक्त-चाप मापन के अंतर अनियमित होते हैं और समुचित मापन लेने पर इनका औसत लगभग शून्य हो जाता है। तथापि, चंद मामलों में लगातार 10 mmHg से अधिक अंतर बना रहता है, जिसके लिए अतिरिक्त जांच की आवश्यकता होती है, जैसे बाधक धमनीय रोग में.
115/75 mmHg से आरंभ होने वाली उच्च धमनीय दाब के पूरे विस्तार क्षेत्र में हृदवाहिनी रोग का जोखिम क्रमशः बढ़ता रहता है। पहले, डॉक्टर से कई मुलाक़ातों के बाद, लंबे समय के लिए उच्च प्रकुंचन दाब पाठ्यांकनों के साथ उच्च धमनीय दाब के द्वितीयक लक्षण पाए जाने पर ही उच्च रक्त-चाप का निदान किया जाता था।UK में अब भी रोगियों के 140/90 mmHg पाठ्यांकनों को सामान्य माना जाता है। नैदानिक परीक्षण दर्शाते हैं कि जो लोग धमनीय दाब को इन दाब अनुक्रम के न्यूनतम छोर पर बनाए रखते हैं, उनका दीर्घकालिक हृद्वाहिका स्वास्थ्य बेहतर होता है। जो लोग अपने-आप ऐसे दाब को बनाए नहीं रख सकते, उनके दाब को इस अनुक्रम के न्यूनतम छोर पर बनाए रखने के लिए आक्रामकता और प्रयुक्त पद्धतियों के सापेक्ष मान से प्रमुख चिकित्सा विवाद जुड़ा है। हालांकि सामान्यतः वृद्ध लोगों में देखे गए उन्नयन को सामान्य माना जाता है, पर वह अस्वस्थता-दर और मृत्यु संख्या से जुड़ा है।
कायिकी
कुछ भौतिक कारक हैं:
मध्यम धमनीय दाब
मध्यम धमनीय दाब (MAP) एक हृदयी चक्र का औसत है और इसका निर्णय हृदयी निर्गम (CO), व्यवस्थापरक वाहिकामय प्रतिरोध (SVR) और केंद्रीय शिरामय दाब (CVP) के आधार पर होता है।
MAP का सन्निकट निर्धारण किया जा सकता है, प्रकुंचन दाब\! \! P_{sys} और P_{sys}अनुशिथिलन दाब \! P_{dias} के मापनों से P_{dias} जबकि स्थिर ह्रदय गति सामान्य हो,
नाड़ी दाब
धमनीय दबाव का उतार-चढ़ाव, हृदयी निर्गम अर्थात् धड़कन की स्पंदनशील प्रकृति का परिणाम है। नाड़ी दाब का निर्धारण, हृदय की स्पंदन मात्रा, महाधमनी के अनुपालन (विस्तार क्षमता) और धमनीय शाखाओं में प्रवाह के प्रतिरोध की पारस्परिक क्रिया के आधार पर किया जाता है। हृदय-स्पंदन के दौरान, दबाव की वजह से महाधमनी फैल कर, रक्त प्रवाह के कुछ बल को सोख लेती है। इस तरह नाड़ी दाब में कमी आती है, जो अन्यथा महाधमनी के अनुकूल न होने की स्थिति में संभव नहीं.
मापे गए प्रकुंचन और अनुशिथिलक दाब के अंतर से नाड़ी दाब का सरलता से परिकलन किया जा सकता है।
वाहिकामय प्रतिरोध
बड़ी धमनियां, जिनमें ऐसी सभी बड़ी धमनियां शामिल हैं, जिन्हें बड़ा करके देखने की आवश्यकता न हो, उच्च प्रवाह वाली कम प्रतिरोधक नलिकाएं (उन्नत अथरोस्क्लेरॉटिक परिवर्तनों के न होने की कल्पना करते हुए) दाब को कुछ हद तक कम करने की क्षमता रखती हैं।
वाहिकामय दाब तरंग
आधुनिक शरीर-विज्ञान ने वाहिकामय दाब तरंग (VPW) की धारणा का विकास किया। यह तरंग प्रकुंचन के दौरान हृदय द्वारा निर्मित और आरोही महाधमनी में उत्पन्न होती है। स्वयं रक्त प्रवाह से भी तेजी से यह वाहिका झिल्लियों द्वारा परिधीय धमनियों में ले जाई जाती है। वहां दाब तरंग के स्पंदन को परिधीय नब्ज़ के रूप में देखा जा सकता है। जैसे ही तरंग परिधीय नसों पर प्रतिबिंबित होता है, वह केन्द्राभिमुखी ढंग से वापस जाता है। जहां प्रतिबिंबित और मूल तरंग की चोटियां मिलती हैं, तब वाहिका में दाब, महाधमनी के मूल दाब से अधिक होता है। इस अवधारणा से स्पष्ट होता है कि क्यूं पैरों और हाथों की परिधीय धमनियों में धमनीय दाब, महाधमनी कें धमनीय दाब से अधिक होता है,  और इसी तरह सामान्य टखना बाहु दाब सूचक मान सहित बांह की तुलना में टखने में देखा गया अधिक दाब है।
नियंत्रण
धमनीय दाब के अंतर्जात नियंत्रण को पूरा नहीं समझा गया है। संप्रति, धमनीय दाब को नियंत्रित करने वाली तीन प्रक्रियाओं का स्पष्ट-वर्णन किया गया है।
वासोकांस्ट्रिक्टर को सक्रिय बनाकर गुर्दे को रक्त मात्रा में कमी या धमनीय दाब में गिरावट की प्रतिपूर्ति करने देती है।
इन भिन्न प्रक्रियाओं का एक दूसरे से स्वतंत्र होना आवश्यक नहीं है, जैसा कि RAS और एल्डोस्टीरोन के बीच की कड़ी द्वारा संकेत दिया गया है। संप्रति, औषधीय तौर पर ACE रोधकों और एंजियोटेनसिन II रिसेप्टर विरोधियों द्वारा RAS प्रणाली को निशाना बनाया गया है।एल्डोस्टीरोन विरोधी स्पैरोनोलाक्टोंन द्वारा सीधे एल्डोस्टीरोन प्रणाली पर निशाना साधा गया है।मूत्रवर्धकों द्वारा द्रव्य प्रतिधारण को निशाना बनाया जा सकता है; मूत्रवर्धकों का उच्च-चापरोधी प्रभाव, रक्त की मात्रा पर उसके प्रभाव के कारण हो सकता है। साधारणतया उच्च रक्त-चाप में, बैरोरिसेप्टर प्रतिक्रिया को निशाना नहीं बनाया जाता, क्योंकि इसके अवरुद्ध होने से व्यक्तियों को ओर्थोस्टेटिक हैपोटेंशन और बेहोशी आदि की तकलीफ़ हो सकती है।
उच्च धमनीय दाब
धमनीय उच्च रक्त-चाप, अन्य समस्याओं का सूचक हो सकता है और इसके दीर्घकालिक प्रतिकूल प्रभाव हो सकते हैं। कभी-कभी यह गंभीर समस्या बन सकती है, उदाहरण के लिए आपात्कालीन उच्च-तनाव.
धमनीय दबाव के सभी स्तर, धमनीय दीवारों पर यांत्रिक दबाव डालते हैं। उच्च दाब, हृदय के कार्यभार और धमनियों की झिल्लियों के भीतर विकसित होने वाले अस्वस्थ ऊतकों (ऐथिरोमा) में वृद्धि करते हैं। दाब जितना उच्च होगा, उतना ही तनाव बढ़ेगा, अधिक ऐथिरोमा विकसित होने की कोशिश करेंगे, हृदय की मांसपेशियां मोटी, बड़ी होने की कोशिश करेंगी और समय के साथ कमजोर हो जाएंगी.
स्थाई उच्च रक्त-चाप, लकवा, दिल का दौरा, दिल का रुकना और धमनी-विस्फार के जोखिम तत्त्वों में से एक है और यह चिरकालिक गुर्दों की निष्क्रियता का प्रमुख कारण है। धमनीय दाब के स्तर में थोडी-सी बढोतरी भी अल्प जीवन-काल की ओर ले जाती है। अत्यंत उच्च दाब, 50% या औसत से अधिक दाब पर मध्यम धमनीय दाब के साथ कोई भी व्यक्ति, बिना समुचित उपचार के, कुछ वर्ष से अधिक जीवन-काल की प्रत्याशा नहीं रख सकता.
पहले, अनुशिथिलक दाब पर ही अधिक ध्यान दिया जाता था; पर आजकल यह जान लिया गया है कि दोनों, उच्च प्रकुंचन दाब और उच्च नाड़ी दाब (प्रकुंचन और अनुशिथिलक दाब के बीच का संख्यात्मक अंतर) भी जोखिम कारक हैं। कुछ मामलों में, अत्यधिक अनुशिथिलक दाब में कमी भी वास्तव में जोखिम को बढ़ा सकती है, ऐसा संभवतः प्रकुंचन और अनुशिथिलक दाब के बीच का अंतर बढ़ने से हो सकता है (देखें नाड़ी दाब पर लेख).
अल्प धमनीय दाब
रक्त-चाप जो बहुत कम हो, अल्प रक्त-चाप के नाम से जाना जाता है। इसका उच्चारण उच्च रक्त-चाप से मेल खाने की वजह से भ्रांति उत्पन्न हो सकती है। जब चक्कर आना, बेहोशी, या गंभीर मामलों में सदमा जैसे लक्षण उत्पन्न हों, तब ही अल्प रक्त-चाप, चिकित्सा की दृष्टि से चिंता का विषय बनता है।
जब धमनीय दाब और रक्त प्रवाह एक निश्चित बिंदु से कम हो जाते हैं, तो मस्तिष्क का आप्लावन गंभीर स्तर तक कम (अर्थात् रक्त की आपूर्ति अपर्याप्त) हो जाता है, जिससे सर का हल्का होना, चक्कर आना, कमज़ोरी या बेहोशी हो सकती है।
कभी-कभी जब आसीन रोगी खड़ा होता है, तब धमनीय दाब में बहुत कमी आ जाती है। इसे समकोणीय अल्प रक्त-चाप (मुद्रा विषयक अल्प रक्त-चाप) के नाम से जाना जाता है; गुरुत्त्वाकर्षण हृदय के नीचे शरीर के नसों से ह्रदय में रक्त की वापसी दर को कम कर देता है, फलस्वरूप आघात मात्रा और हृदयी निर्गम कम हो जाते हैं।
जब लोग स्वस्थ होते हैं, तब उनके हृदय के नीचे की नस शीघ्र संकुचित होती है और हृदय दर बढ़ता है, ताकि गुरुत्त्वाकर्षण के प्रभाव की प्रतिपूर्ति की जा सके और उसे कम किया जा सके. यह स्वायत्त तंत्रिका प्रणाली द्वारा अनैच्छिक रूप से होता है। प्रणाली को सामान्यतः पूर्ण रूप से व्यवस्थित होने के लिए कुछ क्षणों की आवश्यकता होती है और यदि प्रतिपूर्ति बहुत धीमी हों या अपर्याप्त हो, तो व्यक्ति, मस्तिष्क में कम रक्त प्रवाह, चक्कर और संभाव्य बेहोशी से पीड़ित होता है।G-लदान में बढ़ोतरी, जैसा कि हवाई कलाबाजियां दिखाने वाले या लड़ाकू विमान चालकों के 'कर्षण G', इस प्रभाव को बहुत बढ़ाती है। शरीर को गुरुत्त्वाकर्षण से लम्बवत पुनः अवस्थित करने से अधिकांशतः इस समस्या का निराकरण किया जा सकता है।
कम धमनीय दाब के कारणों में सम्मिलित अन्य कारण:
आघात एक ऐसी जटिल स्थिति है, जो गंभीर रूप से आप्लावन को कम करती है। रक्त मात्रा में कमी, नसों में रक्त जमा होकर, हृदय में पर्याप्त रक्त का न लौटना और/या हृदय पंपिंग कम प्रभावी होना आदि सामान्य प्रक्रियाएं है। कम धमनीय दाब, विशेषकर कम नाड़ी दाब आघात का द्योतक है और आप्लावन में कमी को प्रतिबिंबित करता और उसमे योगदान देता है।
शिरामय दाब
शिरामय दाब, नस या हृदय निलय में स्थित नाड़ी दाब है। यह दाएं निलय में 5 mmHg और बाएं निलय में 8 mmHg सामान्य मान सहित धमनीय दाब से कम होता है।
भ्रूण रक्त-चाप
गर्भावस्था में, भ्रूण परिसंचार के ज़रिए रक्त को संचालित करने के लिए, भ्रूण के ह्रदय से रक्त-चाप बनता है, न कि मां के ह्रदय से.
20 सप्ताह की गर्भावधि में भ्रूण की महाधमनी में रक्त-चाप लगभग 30 mmHg होता है और 40 सप्ताह की गर्भावधि में यह ca 45 mmHg तक बढ़ जाता है।
पूर्णकालिक नवजात में रक्त-चाप का औसत:
प्रकुंचन 65-95 mm Hg अनुशिथिलक 30-60 mm Hg
स्पाइडर-वुमन
स्पाइडर-वुमन (मूल नाम: ग्वेन स्टेसी), जो अपने अन्य नाम स्पाइडर-ग्वेन या द व्हाइट विडो से भी प्रचलित है, मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाली एक काल्पनिक सुपरहीरो है। जैसन लातूर और रॉबी रोड्रिगेज द्वारा निर्मित यह चरित्र पहली बार २०१४ में एज ऑफ़ स्पाइडरवर्स #२ में "स्पाइडरवर्स" कॉमिक कहानी शृंखला के एक भाग के रूप प्रकाशित हुई थी, और इसे आगे चलकर "स्पाइडर-ग्वेन" नामक शृंखला में जारी रखा गया, जिसका प्रकाशन २०१५ में प्रारम्भ हुआ था।
स्पाइडर-वूमन वास्तव में स्पाइडर-मैन की ही एक प्रारूप है, और मूल ग्वेन स्टेसी की वैकल्पिक-ब्रह्मांड संस्करण है। जिस ब्रह्माण्ड में वह रहती है, उसे मार्वल कॉमिक्स में अर्थ-६५ कहा जाता है। अर्थ ६५ में पीटर पार्कर की जगह ग्वेन स्टेसी को एक मकड़ी ने काटा था, जिसके बाद वह महानायिका स्पाइडर-वूमन बन गई। स्पाइडर-वुमन को अपनी शक्तियों और क्षमताओं को बांटने के साथ-साथ पीटर के व्यक्तित्व और संघर्षों के बनाये रखते हुए दर्शाया गया है।
प्रकाशन इतिहास
ग्वेन स्टेसी पीटर पार्कर के कॉलेज में पढ़ने वाली उसकी अच्छी दोस्त थी, जिसे उसके स्पाइडरमैन होने की खबर नहीं थी। ग्वेन के इस चरित्र की जून १९७३ में द अमैजिंग स्पाइडर मैन #१२१ में मृत्यु हो गयी थी। "स्पाइडरवर्स" कहानी शृंखला लिखते समय सर्वप्रथम लेखक डैन स्लॉट ने स्पाइडर की शक्तियों से लैस ग्वेन को बनाने के बारे में सोचा।  उन्होंने इस बारे में सम्पादक निक लोवे को बताया, जिन्होंने इस चरित्र के विकास का जिम्मा जैसन लातूर को सौंपा। जैसन लातूर पहले ग्वेन को पुनर्जीवित करने के पक्ष में नहीं थे, परन्तु अंततः वह मान गए, और फिर चरित्र की डिजाइनिंग का काम उन्होंने रॉबी रोड्रिगेज को दिया। १७ सितम्बर २०१४ को यह चरित्र पहली बार एज ऑफ़ स्पाइडरवर्स'' #२ में नजर आया,  और तब से इसे स्पाइडर-ग्वेन नाम से भी पहचाना जाता है।
काल्पनिक चरित्र जीवनी
कॉमिक सीरीज में स्पाइडर-ग्वेन के तौर पर वह कई खलनायकों से लड़ती है, जिनमें वल्चर, क्रेवन तथा हैरी ओस्बोर्न (ग्रीन गॉब्लिन) प्रमुख हैं।  उसका सबसे अधिक सामना मैट मर्डोक तथा फ्रैंक कैसल से होता है। अपने दुश्मनों के अतिरिक्त वह कई सुपरहेरोएस के साथ भी काम करती है, जिनमें कैप्टन अमेरिका, रीड रिचर्ड्स और पेग्गी कार्टर (शील्ड की प्रमुख) मुख्य हैं।
१५ अगस्त
15 अगस्त ग्रेगोरी कैलंडर के अनुसार वर्ष का 227वॉ (लीप वर्ष मे 228 वॉ) दिन है। साल मे अभी और 138 दिन बाकी है।
द्विघात समीकरण
गणित मे द्विघात समीकरण द्वितीय घात का एक बहुपद समीकरण होता है जिसका मानक समीकरण जहाँ अनिवार्यतः a ≠ 0(अन्यथा यह एक घातीय रेखीय समीकरण हो जायेगा)
वर्ण a, b और c गुणांक कहलाते हैं।
द्विघात समीकरण के मूल
किसी द्विघात समीकरण के दो (अलग होना आवश्यक नही) हल होते हैं जिन्हे द्विघात समीकरण के मूल या हल कहते हैं जिन्हे समीकरण-
भारतीय गणित के इतिहास में द्विघात समीकरण
भारत के कई गणितज्ञों ने द्विघात सूत्र से मिलते-जुलते नियम बताए हैं। सम्भव है कि ५०० ईसापूर्व कुछ यज्ञवेदियों के निर्माण में द्विघात समीकरण का हल निहित है। किन्तु हल की विधि के बारे में कोई उल्लेख नहीं मिलता। (स्मिथ 1953, पृष्ट 444)। भारत के महान गणितज्ञ आर्यभट (475 या 476-550) ने गुणोत्तर श्रेणी के योग का एक नियम बताया है जिससे प्रदर्शित होता है कि उनको द्विघात समीकरण तथा उसके दोनों मूलों का ज्ञान था (स्मिथ 1951, पृष्ट 159; स्मिथ 1953, पृष्ट 444)। किन्तु ऐसा प्रतीत होता है कि ब्रह्मगुप्त ( 628 ई) ने दो मूलों में से केवल एक ही मूल पर विचार किया है। (स्मिथ 1951, पृष्ट 159; स्मिथ 1953, पृष्ट 444-445)। इसी तरह महावीराचार्य  ( 850 ई) ने तो वह नियम दिया है जो आधुनिक काल में द्विघात समीकरण के धनात्मक मूल को निकालने के लिए प्रयुक्त होता है। श्रीधराचार्य (1025 ई) ने द्विघात समीकरण के धनात्मक मूल निकालने का नियम दिया जिसे भास्कराचार्य ने बताया था।  (1150 ई; स्मिथ 1953, पृष्ट 445-446)।
फारस के गणितज्ञ अल ख्वारिज्मी (825 ई) और उमर खैय्याम (1100 ई) ने भी धनात्मक मूल निकालने की विधि बतायी है। (किन्तु ध्यातव्य है कि दोनो ही भारत आये थे और बहुत दिनों तक यहाँ रहे थे।)
राष्ट्रीय राजमार्ग १२६ए (भारत)
राष्ट्रीय राजमार्ग १२६ए (National Highway 126A) भारत का एक राष्ट्रीय राजमार्ग है। यह पूरी तरह ओड़िशा में है और उत्तर में बरपाली से दक्षिण में सुबर्णपुर तक जाता है। यह राष्ट्रीय राजमार्ग २६ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं: बरपाली,रामपुर, सिंघीजुबा, सुबर्णपुर।
उषा देवी मित्र
उषा देवी मित्र (1897 - 19 सितम्बर 1966) बांग्ला और हिन्दी की साहित्यकार थीं।
उषा देवी का जन्म सन 1897 में जबलपुर के एक सुशिक्षित बंगाली परिवार में हुआ था। उनके पिता श्री हरिश्चंद्र दत्त जबलपुर के सुप्रसिद्ध वकील थे। वे हिन्दी के अलावा अंग्रेजी और उर्दू के भी प्रकाण्ड विद्वान थे। इसके अतिरिक्त वे एक कुशल शिकारी तथा शिकार साहित्य के प्रणेता होने के साथ संगीत प्रेमी भी थे। उनकी माँ और उषा जी की दादी बिनोदिनी देवी बांग्ला की सुप्रसिद्ध लेखिका थीं जबकि उषा जी की माँ श्रीमती सरोजनी दत्त धार्मिक विचारों वाली स्नेहिल महिला थीं।
तत्कालीन सामाजिक व्यवस्था के अनुसार उषा जी के परिवार में भी स्त्री शिक्षा का चलन नहीं था और बाल विवाह प्रचलित था। लेकिन एक रूढ़िवादी परिवार होते हुए भी उषाजी के पिता ने उनकी शिक्षा–दीक्षा का समुचित प्रबंध किया।
उषाजी का विवाह 12-14 वर्ष की आयु में क्षितिश्चंद्र मित्र के साथ हुआ जो एक वैद्युत अभियन्ता थे। विवाह के बाद उच्च शिक्षा के लिए क्षितिश्चन्द्र को विदेश जाना पड़ा। पति के विदेश प्रवास के दौरान ही उषा जी की पहली संतान हिना का जन्म हुआ। पांच-छः वर्ष बाद जब उनके पति स्वदेश लौटकर आए तो उनकी नियुक्ति लखनऊ में हुई। उषा जी पति के साथ लखनऊ आ गईं। कुछ समय पश्चात् उन्होंने एक पुत्र को जन्म दिया जो नौ-दस माह के बाद ही काल का ग्रास बन गया। 1918-1919 के बीच अनेक परिजनों का शोक उन्हें झेलना पड़ा। उनकी बड़ी बहन पंकुजनी का कलकत्ते में देहान्त हो गया। इसके डेढ़ माह बाद उनके उनके भाई शिशिर कुमार दत्त का भी निधन हो गया। 1919 में साधारण फुंसी में सेप्टिक हो जाने के कारण उनके पति भी चल बसे। उस समय वे गर्भवती थीं। पति के देहान्त के बाद उनकी दूसरी पुत्री ‘बुलबुल’ का जन्म हुआ। पति से 5-6 वर्षों की दूरी और एक के बाद एक ‘अपनों’ की अकाल मृत्यु ने उनकी चेतना को झकझोरकर रख दिया।
आरम्भ में वे बांग्ला में लिखती थीं। 1932 में उन्होंने हिन्दी साहित्य में कदम रखा और हंस में उनकी पहली हिन्दी कहानी ‘मातृत्व’ प्रकाशित हुई। इस रचना ने कथा सम्राट प्रेमचंद का ध्यान आकृष्ट किया। उन्होंने मुक्तकंठ से उषा जी की प्रशंसा करते हुए उन्हें पत्र में लिखा कि –“तुम्हारी कहानी पढ़कर चित्त प्रसन्न हो गया। मैं नहीं समझता था कि तुम इतना सुन्दर गद्य लिख सकोगी …. ऐसी दस कहानियां भी तुम लिख दो तो हिन्दी गद्य लेखकों में तुम्हारा नाम सर्वोच्च हो जाएगा।” इस प्रोत्साहन को पाकर उषा जी भी मानो निहाल हो उठीं। वे निरन्तर लिख रही थीं, लेकिन आत्म प्रचार से हमेशा दूर ही रहीं। उषा जी किसी वाद की प्रत्यक्ष समर्थक कभी नहीं रहीं। उनकी रचनाओं में अकेलापन, जीवन के मधुर एवं कटु अनुभव, सुधार की प्रत्याशा आदि की ध्वनि मुखरित होती है। कथा लेखन की उनकी सशक्त शैली के कारण हिन्दी साहित्य सम्मेलन, प्रयाग द्वारा 'संध्या पुरबी' के लिए उन्हें सेकसरिया पुरस्कार प्रदान किया गया था।
लेकिन दुखों ने उषा जी का पीछा करना जारी रखा। वे अनेक शारीरिक व्याधियों से ग्रस्त रहने लगीं, जिसे अपना भाग्य मानते हुए उन्होंने स्वीकार कर लिया था। 19 सितम्बर 1966 को इस विदुषी ने इस दुनिया को अलविदा कह दिया।
साहित्य रचना
साहित्य जगत में उषा देवी का पदार्पण सहज रूप से हुआ, क्योंकि उनकी पारिवारिक पृष्ठभूमि में साहित्य रचा-बसा था। बांग्ला के सुप्रसिद्ध लेखक सत्येन्द्र नाथ दत्त उनके मामा और कविगुरु रवींद्रनाथ ठाकुर उनके दादू थे। उषा जी एक सक्रिय सामाजिक कार्यकर्ता भी थीं। स्त्रियों की समस्याओं को देखते हुए उन्होंने "नारी मंडल समिति" की स्थापना की थी। उनकी कहानियों के विभिन्न पात्रों की शारीरिक व्याधियों में मानो स्वयं उनकी पीड़ा व्यक्त होती है।
अपने जीवन के अंतिम दो वर्षों में उन्होंने दो अंतिम इच्छाएं व्यक्त की थीं – पहली यह कि उनकी मृत्यु के बाद उनके साथ उनके समस्त साहित्य को भी जला दिया जाए और दूसरी- उनकी अर्थी शास्त्रीय संगीत की स्वर लहरियों के साथ चलकर श्मशान तक पहुंचे। इस सन्दर्भ में श्री नर्मदा प्रसाद खरे एवं उषा जी के भाई श्री जे.के. दत्त का कहना है कि ‘उषा जी के मन में यह कुंठा थी कि उन्हें अपनी साहित्यिक साधना के लिए यथोचित श्रेय नहीं मिला। वे साहित्यिक खेमेबंदी से मुक्त थीं, क्या इसलिए उनके साथ न्याय नहीं होना चाहिए था’? उनकी पुत्री इस विचार का खंडन करती हैं, लेकिन इस मंशा के पीछे कोई स्पष्ट कारण वे नहीं बता पातीं।
उषाजी के व्यक्तित्व निर्माण में माता-पिता का समान योगदान रहा, इसलिए उनकी रचनाओं में रूढ़ियों और कुप्रथाओं के प्रति सहज प्रतिरोध के स्वर व्यक्त होते हैं।
मरुद्गण
कथा
ऋषि कश्यप की सत्रह पत्नियां थीं उनमें से पहली थीं अदिति और दूसरी थीं दिति | अदिति से उन्होंने देवताओं को जन्म दिया और दिति से दैत्यों का जन्म हुआ | देवासुर संग्राम में देवताओं की पराजय के बाद समुद्र मंथन हुआ और उसमे प्राप्त अमृत से देवता अमर हो गए.| देवताओं ने फिर असुरों को पराजित करके उन्हें समाप्त कर दिया |दिति को अपने पुत्रों की मृत्यु से बहुत दुःख और क्रोध हुआ |उन्होंने अपने पति के पास जा कर कहा कि आपके पुत्रों ने मेरे पुत्रों का वध किया है, इस लिए तपस्या करके ऐसे पुत्र को प्राप्त करना चाहती हूँ जो इंद्र का वध कर सके | कश्यप ने कहा कि तुम्हे पहले 1000 वर्षों तक पवित्रता पूर्वक रहना होगा तब तुम मुझसे इंद्र का वध करने में समर्थ पुत्र प्राप्त कर लोगी |यह कह कर कश्यप ने दिति का स्पर्श किया और दिति भी प्रसन्न हो कर अपने पति के कहे अनुसार तप करने चली गयी | दिति को तप करता देख इंद्र भी उनकी सेवा करने लगे | जब तप समाप्ति में 1 वर्ष बाक़ी रहा तप दिति ने इंद्र से कहा कि एक वर्ष बाद जब तुम्हारे भाई का जन्म होगा तब वो तुम्हे मारने मे समर्थ होगा पर तुमने मेरी तप मे इतनी सेवा की है कि मैं उसे तुमको मारने के लिए न कहूंगी |
तुम दोनों मिलकर राज्य करना |इसके बाद दिति को दिन में झपकी आ गयी और उनका सर पैरों मे जा लगा जिससे उनका शरीर अपवित्र हो गया और तप भी भंग हो गया | इधर इंद्र को भी दिति के होने वाले पुत्र से पराजय की चिंता हो गयी थी और उन्होंने इस गर्भ को समाप्त करने का निश्चय किया |इंद्र ने इस गर्भ के 7 टुकड़े कर दिए | दिति के जगने पर जब उन्हें गर्भ के सात टुकड़े होने की बात पता चली तब उन्होंने इंद्र से कहा कि मेरे तप भंग होने के कारण ही मेरे गर्भ के टुकड़े हो गए हैं, इसमे तुम्हारा दोष नही है | दिति ने तब कहा कि टुकड़े होने के बाद भी मेरे गर्भ के ये टुकड़े हमेशा आकाश मे विचरण करेंगे और मरुत नाम से विख्यात होंगे | ये सातों मरुत के सात सात गण होंगे जो सात जगह विचरण कर सकते हैं और इस तरह कुल ४९ मरुत बन जाते हैं |
इन सात मरुतों के नाम हैं -
आवह, प्रवह,संवह ,उद्वह,विवह,परिवह,परावह
इनके सात सात गण निम्न जगह विचरण करते हैं -
ब्रह्मलोक, इन्द्रलोक ,अंतरिक्ष , भूलोक की पूर्व दिशा , भूलोक की पश्चिम दिशा , भूलोक की उत्तर दिशा और भूलोक की दक्षिण दिशा
इस तरह से कुल ४९ मरुत हो जाते हैं जो देव रूप में विचरण करते हैं |
परिचय
वैदिक देवताओं के ये गण हैं—८ वसु, ११ रुद्र, १२ आदित्य। इनमें इंद्र और प्रजापति मिला देने से ३३ देवता होते हैं (शतपथ ब्राह्मण)। पीछे से इन गणों के अतिरिक्त ये गण और माने गए—३० तुषित, १० विश्वेदेवा, १२ साघ्य, ६४ आभास्वर, ४९ मरुत्, २२० महाराजिक। इस प्रकार वैदिक देवताओं के गण और परवर्ती देवगणों को कुल संख्या ४१८ होती है। बौद्ध और जैन लोग भी देवताओं के कई गण या वर्ग मानते हैं।
चारों वेदों में मिलकर मरुद्देवता के मंत्र 498 हैं। मरुत् गणश: रहते हैं अत: इनका वर्णन संघश: ही किया जाता है--
1. मरुतों के गणों के लिये हव्य अर्पण करो (मारुताय शर्धाय हव्या भरध्वम, ऋ. 8.20.9)!
3. मरुतों के गणों को नमन करो (मारुतं गणं नमस्य, ऋ. 5.52.13)।
4. मरुत अपने गणों में शोभते हैं (गणश्रिय: मरुत:, ऋ. 1.64.9)।
5. मरुतों का बलवान् गण सरंक्षण करता है। (वृषा गण: अविता ऋ. 1.87.4)।
सब मरुत् समान रहते हैं। सब मरुत् देखने में एक जैसे रहते हैं--
वे मरुत् श्रेष्ठ नहीं, कनिष्ठ नहीं और मध्यम भी नहीं होते। वे सब एक जैसे होते हैं और वे अपनी महती शक्ति से बढ़ते रहते हैं। उन मरुतों के सिर पर हिरणमय शिरस्त्रारण होता है। (ऋ. 5.54.77)।
समान गणवेश
सब मरुतों का गणवेश समान रहता है।
1. इनके गणवेश समान रीति से शोभते हैं।
2. इनकी छाती पर पदक और गले में मालाएँ चमकती हैं।
3. इनके पाँवों में भूषण और छाती पर पदक आभूषण से दीखते हैं--(ऋ. 5.54.11)।
शस्त्रास्त्र
सब मरुतों के शस्त्रास्त्र समान रहते हैं। कंधों पर भाले और हाथों में अग्नि के समान तेजस्वी शस्त्र रहते हैं। अपने हाथों में वे कुठार और धनुष रखते हैं। हाथों में चाबुक धारण करते हैं।
मरुतों के रथ
1. मरुत् अपने रथों में घोड़े जोतते हैं।
2. रथों में धब्बोंवाली हिरनियाँ जोतते हैं।
3. उनके रथ को हिरन खींचता है (ऋ. 2.34, 8.7, 1.39)।
हे मरुतो! तुम्हारा रथ (अन्:-एन:) निर्दोष है, (अन्-अश्व:) इसमें घोड़े नहीं जोते जाते, तथापि वह (अजति) चलता है। वह रथ (अ-रथी:) रथी बिना भी चलता है। (अन्-अवस:) रक्षक की जिसको जरूरत नहीं है, (अन् अभीशु:) लगाम भी नहीं है, ऐसा तुम्हारा रथ (रजस्तू:) धूलि उड़ाता हुआ (रोदसी पथ्या) आकाश मार्ग से (साधन् याति) अपना अभीष्ट सिद्ध करता हुआ जाता है।"
आशय यह कि मरुतों के चार प्रकार के रथ थे--
(1) अश्व रथ,
(2) हरिणियों से चलनेवाला रथ,
(3) अनश्व रथ अर्थात् घोड़े के बिना वेग से चलनेवाला रथ,
(4) आसमान में (रोदसी) उड़नेवाला रथ अर्थात् वायुयान (ऋ. 6.66.7)
शत्रु पर आक्रमण
मरुत् देवों के सैनिक थे अत: उनके लिये शत्रु पर हमला करना आवश्यक होता था। मरुत् मनुष्य थे इस विषय में वेद के वचन देखिए।
मरुतों के गुण
मरुत् ज्ञानी है (प्रचेतस: मरुत:)। वे दूरदर्शी हैं ("दूरे दृश:")। वे कवि है--(कवय: मरुत:)। मरुत अत्यंत कुशल, उत्तम सैनिक हैं। मरुत् उग्र है (उग्रा: मरुत:)। शत्रु को जड़ मूल से उखाड़कर फेंकनेवाले मरुत् है (सुमाया मरुत:)।
स्थिर शत्रु को भी अपनी शक्ति से ये मरुत् स्थानभ्रष्ट करते हैं। (ऋ. 1.85.4)।
एक पंक्ति में सात--मरुत् अपनी पंक्ति में ही रहते थे। यह इनकी पंक्ति सात की होती थी। ऐसी सात पंक्तियों का एक गण होता था। अत: कहा है--
सात सात सैनिकों की सात पंक्तियों में ये 49 रहते हैं। और प्रत्येक पंक्ति के दोनों ओर एक एक पार्श्व रक्षक रहता है। अर्थात् ये रक्षक 14 होते हैं। इस तरह सब मिलकर 49 अ 14 उ 63 सैनिकों का एक गण होता है। "गण" का अर्थ "गिने हुए सैनिकों का संघ" है। इन मरुतों के संघ इस तरह 63 सैनिकों के होते थे।
मरुतों के विमान
मरुतों के विमान भी होते थे, जैसा ऊपर कह चुक हैं।
हे मरुतो! तुम अंतरिक्ष से हमारे पास आओ। (ऋ. 5.53.8) अंतरिक्ष से संचार करनेवाले आकाशयान उनके पास थे।
ये मरुत मानव थे।
आप मनुष्य हैं पर आपकी स्तुति करनेवाला अमर होता है। आप रुद्र के मनुष्य रूपी पुत्र हैं। (ऋ. 1.38.4, 1.64.2)।
इस तरह वेद में मरुतों का वर्णन "सैनिकीय गण" के रूप में किया गया है। वह देखने योग्य और राष्ट्रीय दृष्टि से विचार करने योग्य है।
नाईजीरिया
फेडेरल रिपब्लिक ऑफ नाईजीरिया या नाईजीरिया संघीय गणराज्य पश्चिम अफ्रीका का एक देश है। इसकी सीमाएँ पश्चिम में बेनीन, पूर्व में चाड, उत्तर में hiकैमरून और दक्षिण में गुयाना की खाड़ी से लगती हैं। इस देश के बड़े शहरों में राजधानी अबुजा, भूतपूर्व राजधानी लागोस के अलावा इबादान, कानो, जोस और बेनिन शहर शामिल हैं। नाइजीरिया पश्चिमी अफ्रीका का एक प्रमुख देश है। पूरे अफ्रीका महाद्वीप में इस देश की आबादी सबसे अधिक है। नाइजीरिया की सीमा पश्चिम में बेनिन, पूर्व में चाड और कैमरून और उत्तर में नाइजर से मिलती हैं।
इतिहास
नाइजीरिया के प्राचीन इतिहास को देखने पर पता चलता है कि यहां सभ्‍यता की शुरुआत ईसा पूर्व 9000 में हुई थी। जैसा कि पुरातात्विक अभिलेखों में दिखाया गया है। नाइजीरिया के सबसे शुरुआती शहर कानो और कत्स्यिना उत्तरी शहर थे जो लगभग 1000 ईस्वी में शुरू हुए थे। लगभग 1400 ईस्वी के आसपास, ओयो के योरूबा साम्राज्य की स्थापना दक्षिण पश्चिम में हुई थी और 17 वीं से 19 वीं शताब्दी तक इसकी सफलता ऊंचाई तक पहुंच गयी। इसी समय, यूरोपीय व्यापारियों ने अमेरिका के दास व्यापार के लिए बंदरगाहों की स्थापना शुरू कर दी। लेकिन 19 वीं शताब्दी में यह ताड़ के तेल और लकड़ी जैसे सामानों के व्यापार में बदल गया था।
1885 ईस्वी में, अंग्रेजों ने नाइजीरिया पर प्रभाव का एक क्षेत्र दावा किया और 1886 में, रॉयल नाइजर कंपनी की स्थापना हुई। 1900 में, क्षेत्र ब्रिटिश सरकार द्वारा नियंत्रित हो गया और 1 914 में यह उपनीवेस और संरक्षित बन गया। 1900 के दशक के मध्य और विशेष रूप से द्वितीय विश्व युद्ध के बाद, नाइजीरिया के लोगों ने आजादी के लिए दबाव डालना शुरू कर दिया। अक्टूबर 1960 में, यह तब आया जब इसे संसदीय सरकार के साथ तीन क्षेत्रों के संघ के रूप में स्थापित किया गया था। 1963 ईस्वी में, नाइजीरिया ने खुद को एक संघीय गणराज्य घोषित किया और एक नया संविधान तैयार किया जिसके बाद 1960 के दशक के दौरान, नाइजीरिया की सरकार अस्थिर थी क्योंकि इसमें कई सरकारी उथल-पुथल थीं; इसके प्रधान मंत्री की हत्या कर दी गई थी और गृह युद्ध शुरू हो गया था। गृहयुद्ध के बाद, नाइजीरिया ने आर्थिक विकास पर ध्यान केंद्रित किया और 1977 में, सरकारी अस्थिरता के कई वर्षों बाद, देश ने एक नया संविधान तैयार किया।
नाइजीरिया सरकार
<td align="center" colspan=2 style="border-bottom:3px solid gray;"><font size="-1">सूत्रवाक्य: "एकता और शक्ति, शांति और प्रगति" <td align=center colspan=2> राजभाषा अंग्रेजी राजधानी अबुजा राष्ट्रपति ओलुसेंगुन ओबासांजो क्षेत्रफल - कुल - % जल 31 वाँ स्थान 923,768 वर्ग कि मी 1.4%   जनसँख्या - कुल (2004) - घनत्व 9 वाँ स्थान 133,881,703 147/वर्ग कि मी; आज़ादी -  इंग्लैंड से 1 अक्टूबर, 1960 मुद्रा नाइरा समय क्षेत्र ग्रिनविच मानक समय +1 राष्ट्रगीत जागो नाईजीरिया वासी देश पुकारे इंटरनेट डोमेन .ng कालिंग कोड 234
नाइजीरिया की सरकार को संघीय गणराज्य माना जाता है और इसमें अंग्रेजी आम कानून, इस्लामी कानून (उत्तरी राज्यों में) और पारंपरिक कानूनों के आधार पर कानूनी व्यवस्था है। नाइजीरिया की कार्यकारी शाखा राज्य के मुखिया और सरकार के मुखिया से बना है- दोनों राष्ट्रपति द्वारा भरे जाते हैं। इसमें एक द्विपक्षीय राष्ट्रीय असेंबली भी है जिसमें सीनेट और प्रतिनिधि सभा शामिल हैं। नाइजीरिया की न्यायिक शाखा सर्वोच्च न्यायालय और अपील की संघीय न्यायालय से बना है। नाइजीरिया को 36 राज्यों और स्थानीय प्रशासनो में बांटा गया है।
राजनीतिक भ्रष्टाचार
राजनीतिक भ्रष्टाचार 1970 ईस्वी के दशक के उत्तरार्ध में और 1980 के दशक में और 1983 में बना रहा, दूसरी गणराज्य सरकार जिसे उसे नष्ट कर दिया गया था। 1989 में, तीसरा गणराज्य शुरू हुआ और 1990 के दशक की शुरुआत में, सरकार भ्रष्टाचार बनी रही और सरकार को फिर से उखाड़ फेंकने के कई प्रयास हुए। अंत में 1995 में, नाइजीरिया ने नागरिक शासन में संक्रमण करना शुरू कर दिया। 1999 में एक नया संविधान और उसी वर्ष मई में, नाइजीरिया राजनीतिक अस्थिरता और सैन्य शासन के वर्षों के बाद एक लोकतांत्रिक राष्ट्र बन गया। 2007 में, राष्ट्रपति ओबासंजो के रूप में पद छोड़ दिया। उमरू यार अदुआ फिर नाइजीरिया के राष्ट्रपति बने और उन्होंने देश के चुनावों में सुधार करने, अपनी अपराध समस्याओं से लड़ने और आर्थिक विकास पर काम करना जारी रखने की कसम खाई। लेकिन 5 मई, 2010 को, यार्ड अदुआ की मृत्यु हो गई और गुडलुक जोनाथन 6 मई को नाइजीरिया के राष्ट्रपति बने।
नाइजीरिया भूगोल और जलवायु
नाइजीरिया एक बड़ा देश है जिसमें विविध स्थलाकृति है। अमेरिका के राज्य कैलिफोर्निया राज्य के आकार के लगभग दोगुना है और बेनिन और कैमरून के बीच स्थित है। दक्षिण की भूमि नीची है जो देश के मध्य भाग में पहाड़ियों और पठारों में ऊंचा है। दक्षिणपूर्व में पहाड़ हैं जबकि उत्तर मुख्य रूप से मैदानी इलाके होते हैं। नाइजीरिया का वातावरण भी भिन्न होता है लेकिन भूमध्य रेखा के निकट स्थानों के कारण केंद्र और दक्षिण उष्णकटिबंधीय हैं, जबकि उत्तर शुष्क है।
अर्थव्यवस्था
हालांकि नाइजीरिया में राजनीतिक भ्रष्टाचार की समस्याएं थीं और बुनियादी ढांचे की कमी थी, यह प्राकृतिक संसाधनों जैसे तेल और हाल ही में इसकी अर्थव्यवस्था दुनिया में सबसे तेज़ से बढ़ने लगी है।
हालांकि, तेल अकेले विदेशी मुद्रा आय का 9 5% प्रदान करता है। नाइजीरिया के अन्य उद्योगों में कोयले, टिन, कोलम्बिट, रबर उत्पाद, लकड़ी, छुपाएं और खाल, कपड़ा, सीमेंट और अन्य निर्माण सामग्री, खाद्य उत्पाद, जूते, रसायन, उर्वरक, मुद्रण, मिट्टी के बरतन और स्टील शामिल हैं। नाइजीरिया के कृषि उत्पाद कोको, मूंगफली, कपास, ताड़ के तेल, मक्का, चावल, ज्वारी, बाजरा, कसावा, याम, रबड़, मवेशी, भेड़, बकरियां, सूअर, लकड़ी और मछली हैं।
अजुमिनी ब्‍लू रिवर रोज
अजुमिनी ब्‍लू रिवर अबिआ राज्‍य में स्थित है। अपनी खूबसूरती के कारण यह नदी पर्यटक स्‍थल के रूप में मशहूर हो रही है। पर्यटकों को यहां के साफ नीले पानी में नौका विहार का आनंद लेना बहुत लुभाता है। यहां के तटों पर आराम करने के लिए सुविधाएं उपलब्‍ध कराई जाती हैं।
द लॉन्‍ग जुजु श्राइन ऑफ अरोचुकवा
यह एक प्रसिद्ध पर्यटक सथान है। गुफा में स्थित जुजु की ऊंची प्रतिमा यहां का मुख्‍य आकर्षण है। इस गुफा के बारे में माना जाता है यहां पर एक लंबा धातु का पाइप है जिसके जरिए भगवान लोगों से बात करते थे। यह एक प्रमुख धार्मिक केंद्र है। यहां पर प्रबंधकीय शाखा भी है जहां पर मुख्‍य पुजारी रहते हैं।
यंकारी राष्‍ट्रीय उद्यान
यह उद्यान नाइजीरिया का सबसे विकसित राष्‍ट्रीय उद्यान है। यह उद्यान यहां पाए जाने वाले विभिन्‍न प्रकार के जानवरों के कारण प्रसिद्ध है। ये वन्‍य जीव नवंबर से मई के बीच अधिक दिखाई पड़ते हैं। इस दौरान पानी की तलाश में ये गजी नदी के किनारे पर आते हैं। यहां दिखाई देने वाले प्रमुख्‍य जानवरों में हाथी, मगरमच्‍छ, गैंडे, बंदर, वॉटरहॉग, बबून, वॉटरबक और बुशबक शामिल हैं। यंकारी राष्‍ट्रीय उद्यान का मुख्‍य आकर्षण विक्‍की वॉर्म स्प्रिंग है। यह गर्म पानी का झरना है जहां पूरे दिन तैराकी का आनंद उठाया जा सकता है।
चीफ नाना पेलेस, कोको
चीफ नाना ओलोमु 19वीं शताब्‍दी में नाइजीरिया के बहुत बड़े उद्यमी थे। अपनी उपलब्धियों को दर्शाने के लिए उन्‍होंने इस भव्‍य महल का निर्माण करवाया था। इस महल में उनके ब्रिटेन की महारानी से संपर्क और अंग्रेज व्‍यापारिया के साथ उनके संबंधों से संबंधित दस्‍तावेज व अन्‍य सामग्री रखी गई है। डेल्‍टा राज्‍य में स्थित इस भवन को अब राष्‍ट्रीय स्‍मारक का दर्जा हासिल है।
तृतीयक वर्ण
किसी वर्ण दिक में तृतीयक वर्ण (tertiary color) या मध्यवर्ती वर्ण (intermediate color) ऐसा रंग (वर्ण) होता है जिसे एक प्राथमिक वर्ण के पूर्ण घनीकरण को किसी अन्य प्राथमिक वर्ण के अर्ध घनीकरण से मिलाया जाता है। इसमें अन्य प्राथमिक वर्ण को नहीं मिलाया जाता।
बबलू हैप्पी है
संगीत- शंकर महादेवन
बबलू हैप्पी है नील माधव पंडा द्वारा निर्देशित २०१४ की हिन्दी फ़िल्म है। नील माधव पंडा ने इससे पहले आय एम कलाम और जलपरी जैसी फ़िल्मों का निर्देशन किया है। बबलू हैप्पी है आज के युवाओं की कहानी है। वो मल्टीपलेक्सों और कारों में प्यार और सम्भोग को सोचते हैं। फ़िल्म में मुख्य भूमिका में सहिल आनन्द, एरिका फर्नांडीस, सुमित सूरी, अमोल पराशर और प्रीत कमल हैं। फ़िल्म में अनु चौधरी और परवीन डबास भी सहायक भूमिका में अभिनय करते हैं। पहले फ़िल्म का नाम "लव इज़ नोट मैथेमेटिक्स" (हिन्दी: प्यार गणित नहीं है) रखा गया था। फ़िल्म ७ फ़रवरी २०१४ को अन्य बॉलीवुड फ़िल्मों हंसी तो फंसी, हार्टलेस और या रबा के साथ जारी की गई।
संगीत
फ़िल्म का संगीत बैशाख-कनिश तैयार किया है जिसको संगीतबद्ध प्रतीक मजूमदार ने किया है।
समालोचना
तरण आदर्श ने बॉलीवुड हंगामा पर फ़िल्म को 1.5 सितारे दिये हैं। टाइम्स ऑफ़ इण्डिया पर रेणुका व्यवहारे ने फ़िल्म को 2 सितारे दिये हैं। सुभाष के झा ने याहू इण्डिया न्यूज़ पर फ़िल्म को 4 सितारे दिये। एमटीवी इण्डिया पर फ़िल्म को 3.5 मिले। इण्डिया टीवी ने फ़िल्म को 4 सितारे दिये।
कूतानल्लूर
कूतानल्लूर (Kuthanallur) भारत के तमिल नाडु राज्य के तिरुवारूर ज़िले में स्थित एक नगर है। यह वेन्नार नदी के किनारे बसा हुआ है।
राहुल महाजन
राहुल महाजन एक टीवी कलाकार और भारतीय जनता पार्टी से जुड़े हुए राजनेता हैं। वें भूतपूर्व केन्द्रीय मंत्री स्वर्गीय प्रमोद महाजन के बेटे और सांसद पूनम महाजन के भाई हैं।
B-श्रेणी क्षुद्रग्रह
B-श्रेणी क्षुद्रग्रह (B-type asteroid) C-श्रेणी क्षुद्रग्रहों की एक असाधारण श्रेणी है जो कार्बन-युक्त होते हैं। यह आमतौर पर क्षुद्रग्रह घेरे (ऐस्टेरायड बेल्ट) के बाहरी हिस्से में पाए जाते हैं। २ पैलस वाले पैलस परिवार के अधिकांश क्षुद्रग्रह इसी श्रेणी के हैं। माना जाता है कि इनका निर्माण सौर मंडल के सृष्टि-काल में हुआ था।
भारत में काला अजार
भारत में काला अजार (अंग्रेजी: विस्केरल लीश्मेनियेसिस) रोग काला अजार की विशेष परिस्थितियों को संदर्भित करता है। काला अजार 2012 के अनुसार प्रति वर्ष 146,700 नए मामलों के साथ भारत में एक प्रमुख स्वास्थ्य समस्या है। रोग में परजीवी आंतरिक अंगों जैसे कि यकृत, प्लीहा और अस्थि मज्जा में प्रवास के बाद बीमारी का कारण बनता है। यदि अनुपचारित बीमारी को छोड़ दिया जाए तो लगभग मृत्यु हो जाती है। इस रोग के लक्षणों में बुखार, वजन में कमी, थकान, एनीमिया और यकृत और प्लीहा का सूजन शामिल हैं।
लोगों को यह बीमारी सैंडफ्लाइज़ के काटने से होती है जो खुद परजीवी से संक्रमित किसी दूसरे व्यक्ति का खून पीने से परजीवी हो जाते है। विश्व स्तर पर 20 से अधिक अलग-अलग लीशमैनिया परजीवी हैं जो बीमारी का कारण बनते हैं और उन परजीवी को फैलाने वाली 90 प्रकार की सैंडफ्लाई हैं। भारतीय उपमहाद्वीप में, हालांकि, परजीवी की एक सामान्य प्रजाति, लीशमैनिया डोनोवानी और केवल एक ही प्रजाति है सैंडफ्लाई, फीलबोटोमस अरेंजेट, जो बीमारी फैलाती है। रोग का रूप, परजीवी को खत्म करने की दवा, और कीट के काटने को रोकने के लिए कीटनाशक क्षेत्र द्वारा भिन्न होता है।
व्यक्तिगत लागत के अलावा, इस बीमारी से प्रभावित समुदायों और भारत में सामान्य रूप से एक बहुत बड़ी आर्थिक लागत आती है।
प्रकार
2004-8 के आंकड़ों पर आधारित 2012 की रिपोर्ट में अनुमान लगाया गया था कि काला अजार के नए वार्षिक मामलों की संख्या भारत में कम से कम 146,000, बांग्लादेश में 12,000 और नेपाल में 3,000 थी। सभी के बीच उपमहाद्वीप में संक्रमण में 10% काला अजार, 10% पोस्ट-काला-अज़र त्वचीय लीशमैनियासिस, और 80% स्पर्शोन्मुख हैं।
काला अजार
काला अजार, जिसे आंत का लीशमैनियासिस भी कहा जाता है, एक बीमारी है जिसमें एक परजीवी आंतरिक अंगों जैसे कि यकृत, प्लीहा ("आंत", और अस्थि मज्जा) में स्थानांतरित हो जाता है। यदि इसका उपचार न हो तो रोगी की लगभग मृत्यु हो जाती है। संकेत और लक्षणों में बुखार, वजन में कमी, थकान, एनीमिया और यकृत और प्लीहा की पर्याप्त सूजन शामिल हैं।
काला अजार वाले लोगों में, लक्षणों में भिन्नता होती है, और कुछ लोगों में असामान्य लक्षण हो सकते हैं।
अलक्षणी काला अजार
अलक्षणी काला अजार (जिसे एसिम्प्टोमैटिक लीशमैनिया संक्रमण भी कहा जाता है) यह तब होता है जब किसी को संक्रमण होता है लेकिन लक्षण नहीं दिखता है।
काला अजार के लक्षणों वाले प्रत्येक 1 व्यक्ति के संपर्क में आने से 4-17 लोगों को अलक्षणी काला अजार हो सकता है। काला अजार वाले व्यक्ति के निकट संपर्क में किसी के लिए अलक्षणी काला अजार का जोखिम अधिक होता है। ज्यादातर लोग जो अलक्षणी काला अजार के पॉज़िटिव होते है, वे स्वाभाविक रूप से संक्रमण से मुक्त हो जाते है। 1-23% के बीच एसिम्प्टोमैटिक लोग 1 वर्ष के भीतर काला अजार विकसित करते है।
रोगवाहक
दुनिया के विभिन्न स्थानों में, विभिन्न सैंडफ्लाइज़ अलग-अलग लीशमैनिया परजीवियों को संचारित करते हैं जो काला अज़ार के विभिन्न रूपों का कारण बनते हैं। भारतीय उपमहाद्वीप में, विशेष रूप से सैंडफ्लाई फ्लेबोटोमस अर्जेंटाइपस है और यह लीशमैनिया डोनटानी को स्थानांतरित करता है। भारत में बीमारी को रोकने का एक हिस्सा कीट के काटने को रोकना है।
कीट के काटने को रोकने के साथ एक चुनौती पारिस्थितिक डेटा की कमी और कीट के जीवन के बारे में जानकारी की कमी है। पारिस्थितिक जानकारी जो यह अनुमान लगाती है कि कब और कहाँ सैंडफ्लाइज़ रहते हैं, उनमें तापमान, बारिश, पवन वेग, सापेक्ष आर्द्रता, मिट्टी की नमी, पीएच और कुल कार्बनिक कार्बन शामिल होते हैं। यदि वह जानकारी उपलब्ध होती है, तो यह अध्ययन करना आसान होगा कि कीड़े कब काटते हैं, कैसे वे या तो जानवरों या मनुष्यों को काटने के लिए चुनते हैं, और वे कहाँ प्रजनन करते हैं। कीट के जीवन और व्यवहार के बारे में जानने से कार्यकुशलता बढ़ेगी और काला अजार को रोकने के लिए सार्वजनिक स्वास्थ्य कार्यक्रमों की लागत कम होगी।
इस बात का कोई सबूत नहीं है कि काला अज़ार के प्रसार के लिए जानवर एक प्रमुख चिंता का विषय हैं। मवेशियों, भैंस, मुर्गियों, जंगली चूहों और कुत्तों के परीक्षण में बहुत कम या कोई संक्रमण नहीं पाया गया। कुछ सबूत हैं कि बकरियों में संक्रमण का संग्रह हो सकता है।
उपचार
काला अजार एक सामुदायिक समस्या है और इसके लिए उपचार में व्यक्तिगत और सामुदायिक भागीदारी की आवश्यकता होती है। उपचार स्वास्थ्य सेवा श्रमिकों के साथ शुरू होता है जो बीमारी वाले लोगों की तलाश करते हैं। क्लीनिक में तथा क्षेत्रों में भी परीक्षण होता है। मुख्य उपचार परीक्षण और निदान के रूप में उसी दिन क्लिनिक में लिपोसमल एम्फोटेरिसिन बी का एक इंजेक्शन दिया जाता है। एक बार में सब कुछ करने से लोग आसानी से इलाज पूरा कर पाते है। उपचार के बाद भी, लोगों को कुछ संयोजन चिकित्सा सहित अनुवर्ती की आवश्यकता हो सकती है। कुछ लोगों को वैकल्पिक चिकित्सा की आवश्यकता भी होती है और अन्य दवाएं प्रभावी होती हैं।
माइल्टफोसिन वीएल और पीकेडीएल के लिए उपलब्ध एकमात्र ओरल दवा है। जबकि दवा वीएल के अल्पकालिक उपचार के लिए काम करती है, पीकेडीएल को इस दवा के साथ 28 दिनों से अधिक लंबे उपचार की आवश्यकता होगी। पीकेडीएल के इलाज के लिए मोनोथेरापी के रूप में उपयोग के लिए माइल्टफोसिन का सुझाव नहीं दिया जाता है।
रोग का उन्मूलन
भारत में काला अजार का उन्मूलन साध्य है और ऐसा करने के लिए अनुकूल परिस्थितियां हैं। परजीवी बीमारी पैदा करने वाले इस क्षेत्र में एकमात्र मानव मेजबान है। यह बीमारी मानव से मानव में फीलबोटोमस अरेंजिप्स कीट से फैलती है। 2009 तक, यह बीमारी केवल भारत, बांग्लादेश और नेपाल में 109 जिलों में थी। बीमारी का निदान करना आसान है, यहां तक कि क्षेत्र में और एक क्लिनिक के बाहर भी। जब व्यक्ति में इस बीमारी का परीक्षण किया जाता है, तब उपलब्ध दवाएं परजीवी को खत्म करने में प्रभावी होती है।
बीमारी को खत्म करने का वर्तमान लक्ष्य 2020 तक 10,000 लोगों में इसकी दर 1 से कम करना है।
One part of the elimination strategy was to reduce sandflies as a vector by giving mosquito nets treated with DDT along with programs for early case detection and treatment.